Diari Oficial de la Generalitat Valenciana


Sumari del DOGV 5196, del 10-02-2006 (2006/1153)

Resolució de 30 de gener de 2006, del conseller d'Infraestructures i Transport, relativa a la informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: 2003/39. IQ9-K81-64.62. Supressió del pas a nivell ME-1 en el pk 7,724 de la Línia 3 de FGV Rafelbunyol-Mislata-Almassil. Termes municipals de Meliana i Almàssera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5196

Data del DOGV
:   10-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1153


Organisme emissor
:   Conselleria d'Infraestructures i Transport

Tipus de document
:   Resolució

Resolució de 30 de gener de 2006, del conseller d'Infraestructures i Transport, relativa a la informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: 2003/39. AC2-W24-73.37. Supressió del pas a nivell ME-1 en el pk 7,724 de la Línia 3 de FGV Rafelbunyol-Mislata-Almassil. Termes municipals de Meliana i Almàssera. [2006/1153]  
La Llei 16/1987, de 30 de juliol, d'Ordenació dels Transports Terrestres, establix en l'article 153 que l'aprovació de projectes d'establiment de noves línies, millora o ampliació de les preexistents, suposarà la declaració d'utilitat pública o interés social i la urgència de l'ocupació a l'efecte de l'expropiació forçosa dels terrenys afectats per l'execució de les obres incloses en el projecte.  
En conseqüència, se sotmet a informació pública la relació de béns i drets afectats, només a l'efecte d'esmenar els possibles errors que s'hagen pogut fer en la relació de béns i drets afectats per la urgent ocupació (article 56, Reglament Expropiació Forçosa).  
Termini: quinze dies hàbils, comptadors des del següent de la publicació del present anunci en el DOGV.  
Alçament d'actes prèvies dels béns i els drets afectats per l'expropiació forçosa.  
Lloc: Ajuntament de Meliana  
Dia Hora  
28.02.06 de 09.00 a 13.00  
Lloc: Ajuntament d'Almàssera  
Dia Hora  
28.02.06 de 14.00 a 14.30  
El present assenyalament serà notificat per cèdula als afectats, la relació dels quals figura exposada al tauler d'edictes de l'indicat Ajuntament i en esta Conselleria, situada a l'avinguda de Blasco Ibáñez, 50. Al dit acte caldrà presentar el títol de propietat i l'últim rebut de contribució, per si fóra exigible.  
Es comunica que el present anunci es publica als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, per als interessats que figuren com a desconeguts o amb domicili ignorat.  
Informació:  
Conselleria d'Infraestructures i Transport  
03467 Alacant: avinguda d'Aguilera, 1. Tel. 805 63 35 63.  
12531 Castelló: avinguda del Mar, 16. Tel. 601 38 31 00.  
46977 València: avinguda de Blasco Ibáñez, 50. Tel. 374 66 80 92.  
València, 30 de gener de 2006.. El conseller: José Ramón García Antón.